ДЕТСКА ГРАДИНА №2

*град Димитровград, ул. „Поп Андрей” №2, тел.:0391/6-05-23,*

*e-mail* *odz2\_dimitrovgrad@abv.bg*

УТВЪРЖДАВАМ:

Сийка Николова

Директор на ДГ №2

**ПРОГРАМА**

**ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА ОТ УЯЗВИМИ ГРУПИ**

**В ДЕТСКА ГРАДИНА №2 ДИМИТРОВГРАД**

**Програмата е създадена на основание чл.263, ал.1, т.9 от ЗПУО**

**и е приета с Решение на Педагогически съвет,**

 **Протокол № 1 от 15.09.2020 г.**

**І. ВЪВЕДЕНИЕ**

 Програмата за предоставяне на равни възможности и за приобщаване на децата от уязвими групи е разработена в съответствие с рамкови европейски и национални документи определящи приоритети за развитие в сферата на предучилищното образование.

*Представени са основните документи, регламентиращи необходимостта от образование за всички и са анализирани социалните предпоставки и дейности за приобщаващо образование.*

* Националния план за интегриране на деца със специални образователни потребности и/или с хронични заболявания в системата на народната просвета;
* Стратегията за образователна интеграция на деца и ученици от етническите малцинства /2015-2020 г./;
* Конвенцията на ООН за правата на детето, която е ратифицирана и е станала част от вътрешното ни законодателство;
* Световната програма на ЮНЕСКО и ООН "Образование за всички";
* Закона за закрила на детето;
* Закон за предучилищното и училищно образование;
* Наредба за приобщаващото образование;

С дейностите си програмата е ориентирана към реализиране на политики и мерки за постигане на стратегическата цел и оперативните цели на стратегията за развитие на детската градина. Програмата представя:

• Определяне на уязвимите групи деца в ДГ№2 и прилагане на мерки, свързани с превенцията, за предоставяне на равни възможности;

• Дефиниране на дейности, насочени към предоставяне на равни възможности за приобщаване на децата от уязвими групи, с цел създаване на необходимите условия за ефективно приобщаващо образование на децата в предучилищна възраст, чрез използване на интерактивни методи на преподаване, повишаване квалификацията на учителите, превръщане на детската градина в желана територия - подобряване на материално-техническата база, включване на децата в различни допълнителни форми и дейности, проекти, целодневна организация на образователния процес, приоритети, дефинирани в Стратегията за развитие на детската градина, Годишния план за цялостната дейност и Плана за квалификация на педагогическите кадри.

• Обмен на добри и работещи практики, между заинтересованите страни.

**ІІ. АНАЛИЗ НА СЪСТОЯНИЕТО В ДЕТСКАТА ГРАДИНА**

 ДГ №2 община Димитровград е обединено детско заведение. Състои се от две сгради /център и филиал/ позиционирани в центъра на града и филиал в село Горски извор .

 Условията за възпитание и образование в детската градина са много добри, жизнената среда на децата отговаря на изискванията за безопасност, естетика и комфорт. Обзавеждането и интериорът на групите са съобразени с възрастовите и индивидуални потребности на децата. В групите са създадени оптимални условия за доминираща образователна дейност, набавени са учебни книжки, помагала и пособия не само за подлежащите на предучилищно и задължително предучилищно образование деца, а за всички деца .

 В началото на учебната 2020/2021 година броят на децата, записани в детската градина е 272 деца - от яслена до задължителна предучилищна възрастова група.

 Етническият състав на децата е еднороден – преобладават децата с български етнически произход. Има много малко деца от турски и ромски етнос/ общо за цялото обединение са 15. Към настоящият момент в детската градина има шест деца със специални образователни потребности, на ресурсно подпомагане. Състоянието на децата не налага осигуряване на равен достъп до образование и подкрепа чрез подходяща среда. В щата на ДГ№2 има назначени психолог и логопед.

 Семейният и социален статус на родителите на записаните деца в детската градина е различен, преобладават родители с постоянна работа, със стабилни доходи, отговорни към образованието на децата си. Има и безработни, без доход, но нямаме проблеми. Семействата ценят и уважават различията в етническия произход, толерантни са, уважават културните и религиозни ценности на различните етноси, участват активно в мероприятията от културния календар на детската градина. Децата са социализирани, обичат се и остават приятели и след завършване на детската градина.

 „Приобщаване“ означава много повече и от „включване“. Често системата на образование включва децата, но не им осигурява поддръжка, докато приобщаващото образование предполага децата да са част от общността, да получават адекватна подкрепа да учат, да участват, да развиват пълния си потенциал, да се сближават с другите, да се чувстват приети и ценени и да преживяват успех в обучението и в живота.

 В тази програма определяме приобщаващото образование, като крачка по пътя за постигане на крайната цел - създаване на приобщаващо общество, което да позволи на всички деца и възрастни, независимо от пол, възраст и етническа принадлежност, наличие или отсъствие на нарушения в развитието, или със заболявания да участват в живота на обществото и да имат своя принос, защото именно в такова общество различията се уважават и се ценят, а с дискриминацията и предразсъдъците в ежедневния живот и в дейността на институциите се води активна борба.

**ВОДЕЩИ ПРИНЦИПИ ПРИ РЕАЛИЗАЦИЯ НА ПРОГРАМАТА**

* Равен достъп и приобщаване на всяко дете
* Равнопоставеност и недопускане на дискриминация
* Съхраняване на етнокултурното многообразие

С цел създаване на подкрепяща среда за обучение и възпитание на децата със специални образователни потребности:

* Достъпна архитектурна среда
* Екипи от специалисти, в зависимост от потребностите на децата
* Индивидуални образователни програми
* Диагностична и консултативна дейност

**ІІІ. ЦЕЛИ НА ПРОГРАМАТА**

1. Гарантиране на достъп не само до образование, но и до осигуряване на смислово участие, постижения и успех, осигуряване на приобщаващото образование за всички деца в детската градина, независимо от техните силни или слаби страни в която и да било област, като те стават част от общността:

• подкрепа на самостоятелната активност на детето, с което да се подпомогне овладяването на важни житейски и социални умения;

• активно участие в образователния процес;

• вариативност при организацията на образованието и възпитанието;

• партньорски отношения с родителите.

1. Готовност и нагласа за промяна на детската градина, като система, за да отговори на нуждите на всяко дете за приобщаването - предлагаме равни възможности за участие и научаване, като се зачита личният избор при изготвяне на образователната програма и осигуряването на педагогическата подкрепа.

 **IV. ДЕЙНОСТИ ЗА ПОСТИГАНЕ НА ЦЕЛИТЕ**

1. Провеждане на информационни кампании сред родители и общественост за разясняване на взаимните ползи от интегрираното обучение на различните деца
2. Специализирана работа с родителите за по-голяма заинтересованост към образователно-възпитателния процес
3. Работа с родителските общности за преодоляване на негативните стереотипи и дискриминационни нагласи спрямо различните
4. Назначаване на допълнителен персонал при необходимост от допълнителни образователно-възпитателни дейности с децата /при наличие на финансов ресурс/
5. Осигуряване на допълнителна квалификация на педагогическите специалисти за работа по приобщаващо образование
6. Осигуряване на допълнителни занимания по интереси, организиран отдих и физическа активност, съчетани с традициите на различни етнически общности
7. Допълнителна работа със семействата на деца специални образователни потребности, деца в риск, даровити деца…
8. Създаване на условия за развитие на талантливите деца чрез насърчаване на техните творчески заложби, срещи с ръководители на творчески състави и съюзи/ на художници, музиканти, артисти, на музеи, галерии и културни институции/ за осъществяване на съвместни прояви.

|  |
| --- |
| **V.ПЛАН ЗА ИЗПЪЛНЕНИЕ НА ПРОГРАМАТА** |
| *Мерки за реализиране на политиките* | *Отговорник* | *Срок за**изпълнение* | *Индикатори* |
| **1.МЕРКИ ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА ОТ УЯЗВИМИ ГРУПИ В ДЕТСКАТА ГРАДИНА** |
| **1.1.Осигуряване на позитивна образователна среда – добър микроклимат и атмосфера на взаимоотношения и управление детската градина** |
| *1.1.1.Разработване и изпълнение на политики в детската градина* |
| Разработване и реализиране на мерки за предоставяне на равнивъзможности и за приобщаване на децата от уязвими групи вдетската градина. | учители по групи | м.11.2020 г. | Участие в живота на детската градина - реализиране на дейности, чрез допълнителнитеФорми-напр.игри на етносите,религиозни празници на етносите. |
| Иницииране на информационна кампания за предоставяне на равни възможности и за приобщаване на децата от уязвими групи вдетската градина. | учители по групи | м.01.2021 г. | Брой табла,срещи,беседи |
| Повишаване интереса на децата, чрез участие в мероприятия на детската градина Отбелязване на: първи учебен ден - 15.ІХ., Коледа, Баба Марта, национален празник на България – 3 март, международния ден на жената, на детската книга,1-ви юни – ден на детето и др. Провеждане на здравни беседи, усвояване на правила за безопасност. | учители по групи, медицински сестри | 2020/2021г | Брой проведени мероприятия,Брой участвали деца |
| Планиране и осъществяване на контрол, върху спазването политиките и дейностите за приобщаване на децата от уязвими групи в детската градина от учителите и мед.сестри. | директор | 2020/2021г | Брой извършени проверки |
| **1.2 Повишаване на качеството на образованието като предпоставка за развитие на личността на всяко дете** |
| Квалификация на педагогическите специалисти, насочена към гражданско, здравно, екологично и интеркултурно образование на децата в детската градина. | директор,учители по групи | 2020/2021 г. | Брой обучени учители |
| По-голяма атрактивност на преподавания материал, чрез интерактивни методи, онагледяване, практическа насоченост. | учители по групи | 2020/2021 г. | Бр.извършени проверки,Брой проведени открити ситуации |
| Планиране и реализиране на обучение, ориентирано към потребностите на всяко дете - личностно ориентиран подход | учители по групи | 2020/2021 г. | Брой проверки |
| Анализиране на резултатите от обучението по отделните образователни направления, спрямо очакваните резултати. | учители по групи | 2020/2021 г. | Резултати от обучението |
| **1.3.Достъп до качествено образование за деца от различните етноси** |
| Включване и равнопоставеност на всички деца в детската градина до всички форми на образование и възпитание | учители по групи | 2020/2021 г. | Брой включени деца |
| **2.ПОЛИТИКИ ЗА ВЗАИМОДЕЙСТВИЕ, МЕЖДУ УЧАСТНИЦИТЕ В ПРОЦЕСА НА ПРИОБЩАВАЩО ОБРАЗОВАНИЕ** |
| **2.1.Повишаване участието и ангажираността на родителите и обществеността** |
| Включване на родителската общност за повишаване на активността й и сътрудничество с ръководство на детската градина. | директор,учители на групи | 2020/2021 г. | Брой инициативи |
| Разчупване стереотипа на провеждане на родителски срещи. | директор,учители по групи | 2020/2021 г. | Брой родителски срещи |
| Сътрудничество с различни организации -Дирекция„Социално подпомагане”, отдел„Закрила на детето”и др. | директор,учители по групи | 2020/2021 г. | Брой срещи |
| **2.2.Утвърждаване на индивидуално и групово наставничество** |
| Планиране на дейности в групите, насочени към идентифициране на деца в риск и индивидуалното им консултиране и работа сродителите. | учители по групи | 2020/2021 г. | Брой консултации |